UZNESENIE SÚDU PRVÉHO STUPŇA (odvolacia komora)
zo 14. decembra 2007
Vec T‑311/07 P
Bart Nijs
proti
Dvoru audítorov Európskych spoločenstiev
„Odvolanie – Verejná služba – Úradníci – Rozhodnutie, proti ktorému sa možno odvolať – Uznesenie, ktorým sa rozhodlo o odstránení určitých častí vyjadrenia – Zjavne neprípustné odvolanie“
Predmet: Odvolanie podané proti uzneseniu Súdu pre verejnú službu Európskej únie (druhá komora) zo 16. mája 2007, Nijs/Dvor audítorov
(F‑49/06, neuverejnené v Zbierke), smerujúce k zrušeniu tohto uznesenia
Rozhodnutie: Odvolanie sa zamieta ako zjavne neprípustné. Bart Nijs znáša svoje vlastné trovy konania
Abstrakt
Odvolanie – Prípustnosť – Rozhodnutie, proti ktorému sa možno odvolať
(Štatút Súdneho dvora, príloha I, článok 9; Rokovací poriadok Súdu prvého stupňa, článok 145)
Podľa článku 145 Rokovacieho poriadku Súdu prvého stupňa sa odvolanie podané proti uzneseniu Súdu pre verejnú službu, ktorým
sa rozhodlo o odstránení určitých častí vyjadrenia, musí zamietnuť ako zjavne neprípustné. Také uznesenie nepatrí do kategórie
rozhodnutí, ktoré môžu byť predmetom odvolania v zmysle článku 9 prílohy I Štatútu Súdneho dvora.
(pozri body 6 – 10)